
S'ha avaluat l'estructura d'edat d'una població d'un equinoideu irregular, Heteraster 
oblongus (Brongniart, 1821). L'estudi s'ha fet mitjançant una mostra aleatòria d'un 
jaciment, Mas de Borràs, de l'Aptià inferior de Morella, conca del Maestrat, 
Serralada Ibèrica, Mediterrània occidental, que s'ha interpretat com una 
paleobiocenosi. S'ha considerat que els intervals de la longitud màxima representen 
els estadis de creixement. Es conclou que l'estructura d'edat és la normal d'una 
espècie en condicions òptimes, però s'interpreta que els primers estadis del 
creixement estan infrarepresentats a causa dels processos estratinòmics. L'espècie és 
infàunica, viu sempre colgada en el substrat tou, la qual cosa facilita que romangui 
enterrada després de la mort i la seua fossilització. S'ofereix la hipòtesi que els 
exemplars més joves estan colgats molt superficialment i per tant més sotmesos a la 
bioturbació i l'onatge. Això impediria que els juvenils arribaren a quedar enterrats de 
forma definitiva en una proporció similar als d'edat més avançada. Existiria una 
probabilitat de fossilitzar directament proporcional a la profunditat en la qual estan 
colgats en vida fins assolir un cert llindar de fondària on la probabilitat tendirà al 
màxim assolit i hi romandria sense variacions. 

Paraules clau: Echinoidea, Spatangoida, paleoecologia, diagrama de freqiiències de 
grandària, estructura d'edat, Aptià, conca del Maestrat, serralada Ibèrica. 


POPULATION DYNAMICS OF HETERASTER OBLONGUS (EQUINOIDEA) OF 
APTIAN FROM MAESTRAT BASIN (VVESTERN MEDITERRANEAN). The age 
structure of an irregular echinoid population, Heteraster oblongus (Brongniart, 
1821), has been evaluated. The study vvas conducted by random sampling in a bed 
belonging to the inferior Aptian from Mas de Borràs (Morella, Maestrat basin, 
Iberian Chain), Western Mediterranean, that was interpreted to be a 
palaeobiocoenosis. It has been considered that length intervals, represent the growth 
stages. We concluded that the age structure was typical of a species in optimum 
conditions, but it is interpreted that the earliest growth stages are underrepresented 
due to biostratinomy processes. The species is infaunal, developing the life cycle 
buried in a soft substratum, which facilitates fossilization after death. But we point to 
the hypotheses the younger specimens are very superficially buried and therefore 
more subject to bioturbation and wave action. That would prevent younger echinoids 
to get permanently buried in a ratio similar to adults. The fossilizing probability 
would be directly proportional to the depth at which echinoids are buried in life, until 
reaching a certain threshold of depth where the probability will tend to be the highest 
and would remain without variations. 

Introducció 


Els estudis  paleontológics sobre 
invertebrats referits a la conca sedimentària 
del Maestrat, des dels primerencs del segle 
XIX (Vilanova, 1859, 1870, Coquand, 
1865, Landerer, 1872, Mallada 1887, 
Verneuil & Lorière), passant pels posteriors 
de la vintena centúria (Prever, 1904, 
Cossmann, 1904, Astre 1925, Van Straelen, 
1927, Bataller, 1945, 1947 i 1959, Canerot i 
Collignon, 1981, Calzada 1973, 1976, 
1989, 1996, 1997 i 2000, Royo, 1995, 
Calzada i Forner, 1996, Calzada i Urquiola, 
1996), fins arribar als més recents (Calzada, 
2002 i 2005, Calzada i Forner, 2006 i 2009) 
han estat emmarcats sempre, estrictament, 
dins de l'àmbit de la descripció de nous 
tàxons 1 la seua sistemàtica. 

Poc s'ha fet en l'àmbit de la tafonomia i 
la paleoecologia. No coneixem, en aquestes 
coordenades espacials i temporals, cap 
treball centrat en estudis de comunitats 
fòssils o dinàmica poblacional. Per a una 
visió més completa dels treballs publicats 
en aquest espai geogràfic es pot consultar 
Forner (2009, 2010, 201la i 2011b) i 
Forner i Castany (2010). 

Com a treball específic d'equínids, 
sempre en l'àmbit de la taxonomia, cal 
remarcar les publicacions de Lambert (1928 
i 1935), on a partir dels exemplars que li va 
remetre el geòleg castellonenc Josep 
Gòmez i Royo va descriure quatre espècies 


endèmiques d'aquesta conca: Cotteaudia 
royoi, Tetragramma giganteum,  Botrio- 
pygus royoi i Orthopsis royoi. Més 
recentment Villalba (1991) va descriure una 
espècie nova, Heteraster melendezi, en la 
seua tesi doctoral. Totes cinc espècies 
procedents de l'Aptià. Els treballs d'aquesta 
última autora són els més complets sobre 
equinoideus de la Conca del Maestrat 
(Villalba, 1991, 2003a, 2003b). Cal citar 
també un treball recent de recopilació de 
tota la fauna equínida trobada al Maestrat 
(Saura i Castany, 2011). 

En tot cas no s'ha fet mai cap treball de 
dinàmica poblacional sobre equinoideus 
cretacis de la conca del Maestrat. Ni tampoc 
d'Heteraster oblongus (Brongniart, 1821) 
d'arreu, tot i ser molt representatiu de 
l'Aptià i ser un fòssil abundant, tant a la 
conca maestratenca com també a la resta 
del nord oest del Tetis. 

Encara que sempre escassos, els treballs 
de dinàmica poblacional, podem citar, a tall 
d'exemple, dins de la família Toxasteridae 
Lambert 1920, els estudis sobre el gènere 
pròxim, Toxaster, d'edat inferior 
(Barremià-Valanginià) i d'un altre àmbit 
geogràfic, Arc de Castellane, al sud-est de 
França (François et al., 2003; François i 
David, 2006). 

En cap cas, però, s'ha estudiat 
l'estructura — d'edat d'una població 
d'equinoideus cretacis, mancança que en 
justificaria D'estudi que encetem. 

Material i Mètodes 


Marc geogràfic i geològic 

El jaciment de Mas de Borràs està situat 
a Pest de la mola de la Garumba, al 
municipi de Morella, comarca dels Ports, a 
l'est de la península Ibèrica. (Fig. 1). Es 
localitza en la part més oriental de la 
Serralada Ibèrica i al sud de la Serralada 
Costera Catalana, que correspon a la Zona 
d'Enllaç entre o ambdues serralades 
(Guimerà, 1984). Salas i Guimerà (1996, 
1997) l'han definit com a conca cretàcica 
inferior del Maestrat i l'han dividit en set 
subconques. El jaciment pertany a la 
subconca de Morella. Estratigràficament 
correspon a l'Aptià inferior, a la part més 
alta de la formació Calcàries i Margues de 
Xert (Fig. 2) prop de la formació superior 
Margues del Forcall (Canerot et al., 1982) 
que a la subconca de Morella ha estat 

subdividida en tres trams (Canerot et al. 
1982; Salas, 1986; 2003) i el jaciment 
estudiat queda un poc per sota del tram 
inferior anomenat Margues de Cap de 
Vinyet. Heteraster oblongus és corrent tant 
en la formació Xert com en el tram de Cap 
de Vinyet. Els materials que el conformen 
són de colors ocres, beixos, esgrogueits. El 
constitueixen margues amb paquets de 
wackestones  nodulosos intercalats i 
puntualment argiles. La zona on s'ha 
recollit la mostra, d'uns pocs centímetres de 
potència, es troba tot just al sostre de les 
Calcàries i Margues de Xert. Aquesta 
formació pertany a l'Aptià, concretament al 
Bedulià inferior, tot i que algun treball 
recent apunta la possibilitat que fos 
Barremià (Moreno-Bedman i Garcia, 2011). 

Correspon a una fase de transgressió 
marina i representa ambients oberts i distals 
d'una plataforma carbonatada, plenament 





Fig. 1. Mapa amb la localització del jaciment de Mas de Borràs (Morella, Conca del Maestrat, 


Mediterrània occidental). 


Fig. 1. Geographic map with the fossiliferous locality: Mas de Borràs (Morella; Maestrat basin; 


Vestern Mediterranean). 

Fig. 2. Columna estratigráfica de Mas de Borrás. 
Fig. 2. Stratigraphic column of Mas Borrás. 


marins, tot i que d'aigies somes i d'una 
certa proximitat al continent, com indica 
l'entrada d'argiles. 

A nivell general durant el Cretaci es 
considera que l'àrea estudiada quedaria dins 
del cinturó d'aigúes tropicals de la terra, en 
base a la distribució d'organismes típics 
d'aigúes càlides com ara els foraminifers 
(significativament els Orbitolínids), els 
Rudistes i el repartiment de les potents 
acumulacions de calcàries de plataforma, 
això fa suposar que la zona tindria un clima 
càlid i humit semblant al que actualment hi 
ha entre les latituds 20° i 25” (Rat, 1982). 
Els mapes paleogeogràfics de Dercourt el 
al. (1986) situen la conca del Maestrat 
durant —l'Aptià en una  paleolatitud 
aproximada d'entre 26° i 27,5", un poc més 
al nord, el clima global de la Terra era més 
càlid que l'actual. 


Material 

S'han recollit 545 H. oblongus, dels 
qual s'ha pogut mesurar amb precisió la 
longitud de 343 exemplars. El material es 
diposita a la col:lecció paleontològica i 
mineralògica de l'Ajuntament d'Onda 
(Castelló), amb els registres CFC2521.1 al 
CFC2521.545. Per a l'estudi tafonòmic 
s'han estudiat al camp, incrustats en la 
matriu, en la pròpia capa, 146 exemplars 
d'H. oblongus. 


Mètode 
D'acord amb el criteri de Martinell et al. 
(1980) es considera que un estudi 


paleoecológic ha de basar-se en les 
premisses d'un estudi tafonòmic del 
jaciment i unaa mostra establerta amb 
mètodes estadístics i o aconseguida 
mitjançant tècniques que asseguren l'atzar 
en la recollida dels exemplars. 

L'estudi tafonòmic del jaciment és 
objecte d'un altra publicació (Forner i 
Castany, en premsa) tot i que s'inclouen en 
els resultats algunes dades bàsiques al 
respecte. Dins de l'estudi s'ha fet una 
recerca de tots els exemplars d'H. oblongus 
(N= 146) que es podien observar en la capa, 
inclosos en la matriu sòlida, s'ha pres, entre 
altres dades, la posició de cada exemplar 
respecte de la què tenia en vida 1 
l'orientació amb brúixola de l'eix anterior- 
posterior, el pla de Lovén (1874), per 
establir si existia orientació dominant. 

Partint de la característica que els 
equinoideus tenen un creixement al llarg de 
tota la vida s'ha considerat la dimensió 
màxima com un indicador de l'edat. De fet, 
la utilització de la longitud de la conquilla 
(size-frequency diagram) en invertebrats 
que no tenen una parada de creixement ha 
estat usada generalment per analitzar 
l'estructura d'edat d'una població. I quan 
ha estat possible fer una comparança de la 
utilització de la longitud de la conquilla 

amb altres procediments més directament 
relacionats amb estadis de creixement com 
ara el número de voltes en gasteròpodes, ha 
donat corbes de creixement molt semblants 
en ambdós procediments (Porta, 1981). La 
longitud, en un equinoideu irregular, és la 
dimensió máxima de l'eix anterior- 
posterior. S'han establert vuit estadis de 
creixement. Per l'obtenció de la longitud 
dels intervals de classe s'ha seguit a 
Doménech (1982). S'analitza, en 
conseqüència, —l'estructura d'edat de 
l'espècie a partir del moment en què van 
morir, es representa mitjançant un diagrama 
de freqüència de l'edat. 

Per a —l'obtenció d'una mostra 
significativa per estimar les proporcions de 
cada classe (Domenech, 1982), se n'ha 
escollit una superior a n = 400, perque amb 
un risc del 5%, la precisió fóra del 5%; 
finalment aquesta ha estat lleugerament 
inferior (5,4 %), atés que després de 
comptar 1 mesurar en el laboratori els 545 
exemplars recollits a l'atzar en el camp, 
únicament s'han pogut mesurar amb 
precisió 343 individus. S'han descartat tots 
aquells que, bé per trencaments o 
deformacions, bé per contenir restes de 
matriu, no permetien la mesura exacta. 
S'han seleccionat tots els exemplars 
corresponents a un mateix jaciment i a un 
mateix estrat d'una potència prospectada de 
pocs centímetres. Per tal que V'elecció de la 
mostra fóra a l'atzar s'ha llançat 
aleatòriament dins la superfície del jaciment 
un cercle (diàmetre 49 cm, superfície 
0,1886 m") i s'han recollit els exemplars 
visibles en superfície que hi quedaven a 
dins. S'ha repetit l'operació 36 vegades 
(6,78 m") fins assolir una mostra suficient. 
En 16 d'aquestes 36 mostres es recolliren, a 
més dels exemplars d'H. oblongus, tots el 
fòssils majors de 5 mm i fragments que es 
podien assignar a un sol individu a l'objecte 
d'obtenir dades de l'associació fòssil (3,02 


m’; n = 856). En total, la mostra recollida 
només en aquestes 16 extraccions és de 856 
exemplars, entre ells 286 oblongus. El 
detall de les espècies trobades es presenta 
en la taula 1. Tots els exemplars de 
l'equinoideu s'han identificat, numerat i 
mesurat amb peu de rei, les mesures es 
donen en mm arrodonides a dècimes de 
mm. 

En la sistemàtica, nomenclatura i 
ecologia s'ha seguit el Moore (Durham, 
1966, Fischer, 1966), per l'espècie s'ha 
seguit a Villalba (1993, 2003) i Domínguez 
et al. (2009), i en la terminologia 
tafonòmica a Kidwell et al., (1986) i De 
Renzi et al. (1978). 


Resultats 


Tafonomia 

Segons l'estudi tafonòmic (Forner i 
Castany, en premsa) ens trobem davant 
d'una paleobiocenosi, una comunitat fòssil 
formada per elements pertanyents a la 
mateixa antiga biocenosi que no ha estat 
transportada. Els fòssils en capa no 
presenten cap orientació definida, estan 
sencers (98 Yo) i no presenten mostres de 
fragmentació. Els pocs exemplars trencats (2 
dels 146, observats en la capa), de tall net al 
marge de la matriu, s'han assignat a 
processos post desenterrament, degut a 
canvis bruscos de temperatura. No hi ha 
hagut arrossegament hidrodinàmic abans de 
l'enterrament, per tant no hi ha fenòmens de 
selecció dinàmica de materials. En cap dels 
exemplars hi ha signes de rodament. El 61% 
dels casos conserven la posició de vida amb 
la cara oral cap a sota, el 27% estan invertits 
(peristoma cap amunt) i el 12 % restant en 
posició lateral; la ubicació inestable 
d'aquests darrers només és imaginable en un 
substrat amb certa consistència. Aquestes 
últimes dues posicions, que suposen un terç 

lel total, fan pensar que hi ha una moderada 
yoturbació, entre la que s'ha d'incloure 
"activitat excavadora de la pròpia espècie. 
-a conservació és perfecta, es poden 
:omptar tots els tubercles on s'insereixen les 
'adioles, es veuen els gonoporus, el 
nadreporit i els porus ambulacrals. No s'ha 
preciat en els equinoideus, de forma 
reneralitzada, incrustacions post mortem, de 
a qual cosa s'ha interpretat que els fòssil no 
1an estat exposats inicialment ni exhumats 
imb posterioritat. En les mostres, les 
igressions de predadors són percentualment 
yaixes (14 %) i podrien pertànyer a atacs no 
eeixits o que, tot i causar la mort de 
"equinoideus, aquest no va ser consumit. No 
:S pot, però, avaluar l'impacte total de la 
yredació sobre l'espècie perquè no hi queda 
constància ni de la pèrdua que suposa la 
lesaparició total de l'exemplar ni de les 
racturacions totals de les conquilles que 
)odien impedir la fossilització, atès que per 
iccedir a la carn el depredador havia de 
'ompre la conquilla. Entre les alteracions 
Ossils diagenètiques, l'única remarcable és 
a constatació d'un procés de dissolució de 
es conquilles d'aragonita prèvia a la 
:ompactació definitiva, atès que no hi ha 
uits i els fòssils que tenen aquesta 
:onstitució en la conquilla, com ara els 
rasterópodes, s'han conservat en forma de 
notlle intern: Aporrhais simplex (Coquand, 
865), Trochonerita gigas (Verneul & 
-orière, 1868). Per contra, tots els que estan 
'ormats per calcita han conservat la 
:onquilla com el cas de les famílies 
Istreidae i Pectinidae dins la classe Bivalvia 

els Equinoderms: Ceratostreon 
uberculiferum, Koch & Dunker, 1837; 
Veithea atava (Roemer, 1839); Leptosalenia 
estensis (Desor, 1856). En conclusió, no 
"hi constaten processos biostratinómics, 
iteracions entre la mort del organisme i el 
eu enterrament, ni fòssils diagenètics, 
ilteracions que pateixen les restes entre 


l'enterrament i el seu descobriment, que 
puguen alterar l'estructura d'edat de 
l'espècie analitzada. Les úniques alteracions 
remarcables són — els processos de 
meteorització, els eriçons mostren una 
dissolució parcial i poc intensa en la calcita 
de la conquilla per l'efecte de la pluja, 
lleugerament àcida pel CO, dissolt, després 
de ser desenterrats i quedar exposats. També 
hi ha algun trencament recte per fractura de 
la matriu causada pel gel. En qualsevol cas, 
aquests fenòmens no alteren ni la 
composició de l'estructura de edat de 
l'espècie ni el percentatge de la comunitat 
perquè no han eliminat cap individu. No 
s'aprecia que actue cap element de forma 
diferencial per la grandària del fòssil. 

No s'ha pogut constatar cap procés de 
time averaging  (Fúrsich, 1990), que 
nosaltres anomenem condensació temporal, 
davant altres possibles traduccions com ara 
“d'homogenització temporal” (Martinell, 
1997: 139) o “promedio temporal” 
(Fernández-López, 2000: 273), perquè no 


s'ha pogut establir la velocitat de 
sedimentació. La capa explorada és 
centimètrica. En qualsevol cas, d'haver 


existit, no sembla que aquest fenomen hagi 


Spatangus 





Fig. 3. Modus de vida infàunic dels Echinoidea 
de l'ordre Spatangoida. Pres de Dominguez ef 
al. (2009). 

Fig. 3. Infaunic lifestyle of Echinoidea Order 
Spatangoida. From Dominguez et al. (2009). 

pogut afectar a l'estructura d'edat de la 
població, potser sí a la densitat de la 
concentració o a l'increment de la 
biodiversitat de la comunitat. 

El jaciment es tracta d'una concentració 
le fòssils (Fúrsich, 1990), la densitat en 
uperfície del material recollit de tot tipus de 
nacrofòssils (individus majors de 5 mm) és 
le 270 exemplars per m". Tots són marins i 
redominen els infáunics (71%). No 
resenten cap classificació per grandària. 

Per concloure, cal afirmar que la 
daleobiocenosi que presenta el jaciment 
)ermet fer interpretacions paleoecológiques 
Reguant, 1991). 


Estudi poblacional 

L'espècie estudiada, Heteraster 
oblongus (Brongniart, 1821), és un 
equinoideu irregular de l'ordre 


Spatangoida. En aquest ordre les espècies 
són  infáuniques, detritívores, amb 
adaptacions a la forma de viure colgat. La 
majoria dels equinoideus irregulars actuals 
viuen més o menys enterrats en substrats 
d'arena o fang (Durham, 1966: U259). 
S'interpreta que H. oblongus vivia enterrat 
dins del substrat tou de manera permanent 
(Fig. 3). Aquestes característiques afa- 
voreixen un alt percentatge de fossilització i 
que aquesta es produesca en perfectes 
condicions. De fet en els 16 cercles on 
s'han recollit tots els fòssils (N= 856) hi 
havia 2 exemplars de l'equinoideu regular 
Leptosalenia prestensis (sencers, sense pues 
i sense incrustacions), que són eriçons 
epibentònics i vegetarians davant dels 286 
irregulars d'H. oblongus, infáunics i 
detritívors; la proporció dels primers 
(<1%), no es pot correspondre òbviament a 
la comunitat viva. L'esbiaixament en el 
registre fòssil dels equinoideus lligat al 
modus de vida ha estat assenyalat per 


Greenstein (1993). És important recordar 
que la conquilla d'aquest eriçó irregular és 
molt poc gruixuda i, per aquest motiu, 
feble, la composen múltiples peces que es 
poden desarticular si no queda enterrada 
ràpidament. La desarticulació de la corona 
dels equinoideus que queden exposades és 
questió de dies (Kidwell i Baumiller, 1989; 
1990, Greenstein, 1991). El mineral que la 
conforma, però, és calcita, que és més 
estable que l'aragonita per la qual cosa en 
condicions d'enterrament immediat es 
conserven bé les conquilles; també pot 
jugar un paper en la conservació tenir 
l'estómac ple de sediment, atès el seu 
carácter detritívor. Per aquestes carac- 
terístiques, ser infàunica i amb conquilla de 
calcita, s'ha escollit aquesta espècie per 
estudiar l'estructura d'edat. No presenten 
incrustacions, circumstància que indica que 
no han quedat exposats fora del substrat en 
cap moment. L'enterrament “in situ" 
conformarà una paleobiocenosi o comunitat 
fòssil que en principi hauria de registrar 
fidelment la composició específica i 
l'estructura d'edat dels organismes amb 
parts dures, com han indicat Fúrsich (1990) 
i Martinell (1997). La predació no presenta 
un efecte important sobre la viabilitat de la 
població, que continuarà estant ben 
representada en el sentit ascendent de la 
columna estratigràfica. 

La densitat mitjana d'H. oblongus en la 
mostra és de 80 exemplars/m?. És una de 
les dues espècies dominants en la comunitat 
fòssil (Taula 1). És l'únic equinoideu 
irregular que s'ha recol:lectat, dins i fora de 
la mostra. La longitud dels exemplars 
recol:lectats presenten un interval que va 
dels 5,5 mm als 57,2 mm. S'han establert 8 
estadis de creixement (Taula 2). Els primers 
presenten un percentatge sobre el total 
sempre inferior al següent. No minven fins 
al quart estadi (interval de 24 a 29 mm de 
longitud). I és a partir d'aquest quan 

Tàxon 


ECHINODERMATA 

Heteraster oblongus (Brogniart, 1821) 
Leptosalenia prestensis (Desor, 1856 ) 
MOLLUSCA. BIVALVIA 
Pseudolimea royeriana (Orbigny, 1847) 
Trigonia caudata (Agassiz, 1840) 
Trigoniidae 

Neithea atava (Roemer, 1839) 
Ceratostreon tuberculiferum, Koch & Dunker,1837 
Ostreidae 

Bivalvia spp 

MOLLUSCA. GASTROPODA 
Trochonerita gigas (Verneul & Lorière, 1868) 
Aporrhais simplex Coquand, 1865 
Bullidae 

Gastropoda spp 

CNIDARIA. ANTHOZOA 

Cycloseris escosurae Mallada, 1887 
ANNELIDA 

Serpulidae 

ARTHROPODA. CRUSTACEA 
Decapoda 


TOTAL 


núm. % 
288 33,64 
286 33,41 
2 0,23 
118 13.79 
4 0,47 
0,23 
3 0,35 
15 1,75 
39 4,56 
11 1,29 
44 5,14 
334 39.02 
1 0,12 
319 37,27 
1 0,12 
13 1,52 
44 5.14 
44 5,14 
71 8.29 
71 8,28 
1 0.12 
1 0,12 
856 100,00 


Taula 1. Llista d'espècies i freqüència de la comunitat fòssil del Mas de Borràs (Conca del Maestrat). 
Table 1. Species list and frequency of the fossil community from Mas de Borràs (Maestrat basin). 


decreixen progressivament en la seua 
participació del total. A la darrera classe la 
davallada és molt important respecte 
l'anterior com es pot esperar dels exemplar 
més vells. 

Dins la mostra de la comunitat (Taula 1) 
els equinoideus representen el 34% del total 
d'individus. Ens indicaria un medi 
plenament marí de salinitat normal. El 
filum més important, tant en nombre 
d'espècies com d'exemplars, és Mollusca, 
amb el 53%. Amb el predomini de la classe 
Gastropoda amb l'espècie més abundant del 
jaciment, Aporrhais simplex Coquand, 
1865, —gasteròpode carnívor — d'hàbits 
endobentònics. És remarcable la important 


presència d'un corall solitari amb més d'un 
5% del total de fòssil de la mostra, que ens 
ajuda a fixar el límit màxim de profunditat: 
100 m atès que els cnidaris hermatípics, que 
fabriquen un exoesquelet calcari, en alguns 
casos ajudats per les algues zooxantel:les 
que viuen simbiòticament amb ells, no 
poden viure més enllà dels 100 m de 
fondària, que és el límit fins on poden viure 
aquelles algues (Àlvarez, 1988). No hi ha 
braquiòpodes. —Dominen les espècies 
endobentòniques, tot i que no hi ha que 
obviar un possible esbiaix pel modus de 
vida. I encara els epibentònics més 
frequents com el corall citat, Cycloseris 
escosurae Mallada, 1887 o l'ostrèid Cera- 

intervals L mm n 99 

< 12 46 13,41 
12a17,9 55 16,03 
18 a 23,9 59 17,20 
24 a 29,9 79 23,03 
30 a 35,9 43 12,54 
36 a 41,9 32 9,33 
42 a 47,9 25 7,29 
>47,9 4 1,17 
Total 343 100,00 
L máxima 57,20 

L mínima 5,50 

mitjana 25,08 


desviació estàndard. 10,85 





Taula 2. Distribució en intervals de longitud (L) 
d'Heteraster oblongus (Brongniart, 1821) de 
l'Aptià del Mas de Borràs (Conca del Maestrat). 
Table 2. Length intervals (L) distribution of 
Heteraster oblongus (Brongniart, 1821) from 
Mas de Borrás Aptian (Maestrat basin). 


tostreon tuberculiferum Roch & Dunker, 
1837, amb un 4,6 % de la mostra, es fixen 
sobre conquilles, no sobre el substrat 
dominant. 


Discussió 


L'alta densitat d'H. oblongus, de 80 
individus per m°, suggereix que aquests 
equinoideus mostren una tendència al 
gregarisme o, si més no, a les altes 
concentracions quan es donen condicions 
favorables. Això mateix ocorre amb altres 
espècies d'equinoideus irregulars. Den- 
draster excentricus s'ha citat amb una 
densitat extrema de 480 ind/m” (Durham, 
1966). L'abundància de l'espècie també ve 
reflectida en el fet, poc usual, que a la 
comarca dels Ports hi ha un nom popular 
específic per a aquest fòssil: “corets”, per la 


forma, que recorda un cor. Cal concloure 
que les condicions, en principi, els eren 
molt favorables, possiblement disposaven 
d'un detritus ric que podia alimentar una 
població molt densa i no es veien afectats 
per altres factors restrictius (salinitat, 
oxigen, etc) o pressió excessiva dels 
depredadors. La proximitat al continent, tal 
com indiquen els aportaments d'argiles, pot 
explicar l'abundància d'aliment esmentada. 
No es pot descartar tampoc el fet que 
puntualment es produïren episodis 
(tempestes, fortes avingudes) que alteraren 
radicalment la situació (canvis en salinitat, 
acumulacions sobtades de sediments...) i 
que suposaren mortalitats generalitzades. 
La situació global que representa 
l'estructura d'edat ens indica una espècie 
sobre la qual la pressió dels caçadors no 
afecta el seu estat de desenvolupament ni 
pateix altres factors limitants, les densitats 
són molt altes i la piràmide, completada en 
tots els intervals, mostra una estructura 
normal en condiciones òptimes. 

Un recent estudi indica que la grandària 
per si sola no és un element que incremente 
la probabilitat de la — preservació 
(Behrensmeyer et al., 2005). No tenim cap 
element que puga suggerir que dins aquesta 
població la preservació siga diferent per 
grandària. La baixa proporció dels fòssils 
en els estadis juvenils es deu possiblement a 
una causa bioestratinòmica. La capa més 
superficial del substrat devia estat més 
sotmesa a la bioturbació, fonamentalment a 
l'acció de peixos i decàpodes, i a les 
alteracions d'onatge fins i tot en un medi 
molt tranquil, per la qual cosa el perill de 
ser desenterrat i quedar exposat seria 
directament proporcional a la fondària de 
l'enterrament. Aquest procés 
bioestratinòmic seleccionaria negativament 
els individus pertanyents als estadis de 
creixement inferiors, de grandària més 
menuda. Aquests fenòmens no afectarien 

els individus grans, enterrats a major 
profunditat (des de la classe 24 a 29 mm), 
on la fondària del seu enterrament devia 
assegurar una situació estable, no alterada i, 
per tant, una bona fossilització. Per al cas 
que ens ocupa es creu que aquest llindar 
s'assoleix a la fondària que en vida ocupava 
l'estadi quart, això és, els exemplars entre 
24 i 29 mm de longitud. La profunditat de 
la seua ubicació era de forma necessària 
superior als dos centímetres, com 
s'indicará, sense poder precisar més. 
Aquesta circumstáncia permet suggerir que 
encara hi quedarien dos intervals 
subrepresentats, que, imaginem, s'enterra- 
rien a profunditats superiors a dos 
centímetres i que no apareixen en la peça 
que es comenta a continuació. Dins d'un 
dels cercles de mostreig va aparèixer una 
peça singular (Fig. 4). 


No se n’ha trobat cap altra, tot i cercar- 
la, en el jaciment, en visites posteriors. És 
una peça de matriu amb fòssils, de 4 cm de 
costat i un gruix que varia de 9,8 mm a 18,9 
mm. La superfície és inferior a 13 cm’. 
Conté 41 exemplars visibles per les dues 
cares (5 d'ells mesurables) d'H. oblongus i 
6 fragments menors a 1 cm d'exemplars 
grans — d'aquesta espècie, múltiples 
fragments no classificats d'altres espècies i 
un exemplar complet del cnidari Cycloseris 
escosurae (Mallada, 1887). Els trets que fan 
singular la peça són els segúents: (1) hi ha 
abundant fragmentació, que no s'ha trobat 
en la resta del jaciment, ni en la capa. Conté 
6 fragments de plaques d'eriçons, d'H. 
oblongus, en algun cas corresponen a 
ambulacres, de mesures mitjanes. No se'n 
troben solts: cap en la mostra. (2) El major 





Fig. 4. Peça amb matriu i Heteraster oblongus (numerats) del primer interval de grandària, els més 
joves. De l'Aptià del Mas de Borràs (Conca del Maestrat). Mesures: 40 x 40 x 19 mm. Vista del 
sostre. Tots els números representen H. oblongus. 

Fig. 4. Piece vvith matrix and Heteraster oblongus (numbered) of the first stage (the youngest). Mas 
de Borrás (Maestrat basin) from Aptian. Measures: 40 x 40 x 19 mm. Top view. All numbers 
represent H. oblongus. 

dels 41 individus sencers mesura 9,5 mm 
aproximadament, és a dir tots són del 
primer estadi de creixement, no n'hi ha cap, 
sencer, corresponent als altres estadis. (3) 
La posició d'aquests exemplars està força 
alterada ja que un 45% estan en posició 
lateral — (plantats), inestable, front al 
percentatge de l'11,6 % dels que s'han 
estudiat en la capa (n = 146): quatre 
vegades més. (4) La densitat, considerant 
els individus sencers per superfície en 
qualsevol de les dues cares d'aquesta peça 
singular, és superior a 15.000 ind/m? quan 
la mostra general presenta 80 ind/m”. Tot 
apunta que el fragment singularment 
conservat correspondria a la primera capa, 
més exposada (1-2 cm), que normalment no 
fossilitzaria. — L'extraordinària densitat 
mostrada en la peça suggereix que devia 
haver una classe inferior d'H. oblongus 
força abundant, com caldria esperar. Això 
contrasta amb el resultat de la mostra en el 
seu conjunt. D'altra banda és de suposar 
que la població presentaria una estructura 
corresponent a un situació òptima: l'hàbitat 
els era favorable i no tenien restriccions 
importants de nutrients, les condicions 
vitals i la pressió dels predadors no alterava 
la seua viabilitat. La piràmide d'edat està 
ben estructurada i s'assoleix la màxima 
longitud, 57,2 mm, registrada per D'espècie. 
(Villalba, 1993, 2003). Aquest fet es 
reforça també per les altes densitats 
assolides i per tractar-se de l'únic 
equinoideus irregular present al jaciment, 
que ocupa en exclusiva el nínxol ecològic. 

